ՀՀ ԱԺ գիտության, կրթության, մշակույթի, երիտասարդության եւ սպորտի հարցերի մշտական հանձնաժողովը հունիսի 18-ին հրավիրած նիստում Վարդան Բոստանջյանի նախագահությամբ երկրորդ ընթերցմամբ քննարկել է «Հանրակրթության մասին» ՀՀ օրենքում փոփոխություն կատարելու մասին» օրենքի նախագիծը: ՀՀ կրթության եւ գիտության նախարար Արայիկ Հարությունյանը նշել է, որ առաջարկվում է օրենքի 38-րդ հոդվածի 5-րդ մասի համաձայն` ուսումնական հաստատությունում աշխատող այն ուսուցիչները, ովքեր չեն համապատասխանում «Հանրակրթության մասին» ՀՀ օրենքի 26-րդ հոդվածի 1-ին մասով սահմանված պահանջներին, կարող են շարունակել իրենց մասնագիտական գործունեությունը մինչեւ 2023թ. օգոստոսը: